39. schôdza NR SR - 13.deň - A. dopoludnia
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

...za slovo. Vážený pán predsedajúci, vážené kolegyne, kolegovia, no, pani Vaľová avizuje, že teda to bude opakovanie. Skúsim sa neopakovať, aj keď teda máme tu nejakých nových poslucháčov, takže by to nejaký význam malo. Dobre. No, takto, nejaké veci opakovať budem a to teda to, že transakčná daň je nezmyselná, škodlivá, byrokratická, zložitá, proste zabraňujúca finančnému dýchaniu. Proste fakt zabraňujúca dýchať firmám a jediné správne riešenie je ju zrušiť. No, to by sme urobili my, ale asi podľa všetkého nás tu nie je málo. Každopádne, to prvé čo urobím, kolegovia, ktorí ste tu neboli, podal som pozmeňujúci návrh na rozdiel od toho ranného, ktorý to tu bol ten chaos, čo bol spomínaný. Je tam podaný asi dva týždne, takže myslím si, že bolo dostatok času si ho preštudovať, ale teda ten jeho zámer je úplne jasný, urobiť to jediné správne riešenie, zrušiť tú transakčnú daň. Fakt vás vyzývam, že skúste nájsť v koalícii nejakú tú zhodu a urobte to. To je fakt jediné, čo skutočne pomôže, fakt pomôže. Je tam kopu iných vecí, ktorým budú musieť čeliť aj malé aj veľké firmy, ale aspoň túto jednu vlastne by ste im ozaj zrušiť mohli. No, to je môj apel, úplne úprimný a teda prosím vás o to, hej. No druhá vec je tá, že čo s tým. Pretože celý ten proces, ja som ho tu popisoval, aké to bolo. Nebol výbor, proste dvakrát odkladaný, nedostavil sa pán predkladateľ, neodôvodnil to tu. Nepovedal teda, aké budú finančné dopady, že teda komu vlastne sa teda tá transakčná daň akoby teda uvoľní a nebudú ju musieť platiť. Nepovedal ako to vôbec bude. Pôvodne tam teda sa uvažovalo o firmách proste do 100-tisíc eur, že nebudú musieť platiť transakčnú daň, že ja neviem, že ako pozerám do toho pozmeňováka, ale stále normálne, že neviem. Neviem ani ja, neviem vlastne povedať, že čo tu bude. Samozrejme, napriek tomu všetkému a v tom je to smutné, a preto ma to mrzí, že takto musia vznikať zákony, takto úplne, že remeselne, absolútne nesprávne. Proste vo finále je to pozmeňovák teda z MF, a teda hľadám tam, aby som tam fakt videl a vidím tam dobre nejaké, že teda malo by to byť aspoň nejaké zlepšenie, hej. Takže vo finále samozrejme zahlasujeme za to aj my lebo akékoľvek riešenie proste, ktoré je lepšie ako aktuálny stav, ktoré jednoducho im umožní menej proste platiť, že vyradí niekoho z toho platenia transakčnej dane je samozrejme lepšie ako nič, hej. Len zároveň, proste jedným dychom, ani nie že hneď druhou vetou, ale jedným dychom dodávam, že každý takýto návrh je proste zlý v tom lebo stále viac a viac aj vás vlastných utvrdzuje, že to riešenie je zlé. No tak asi keby to riešenie bolo dobré, tak sem nechodíte teda s tými úpravami, teda toho vyraďme, toho vyraďme, tam to nedáva zmysel. Fakt, že už nastal ten čas, kedy by sa fakt dalo pozrieť na to, že to nikomu nedáva zmysel. Tam nie je jediná firma, ktorá teraz by sa povedalo, že a teraz tu je to správne to platiť lebo teda vyradili ste všetky štátne orgány, hej. Však, logicky, Proste je to komplikácia, je to niečo, čo vo finále bude platiť štát štátu, hej, akože dobre. Vyradili ste. Absolútny súhlas, hej. Vyradili ste školy. Zasa, no tak veď jasné, však to vzdelávanie poskytuje proste štát, tie školy medzi tým, zasa úplne správne, hej. Jasné. No teraz nechali ste tam teda súkromné lebo teda určitá forma, ak je škola obchodná spoločnosť, tá už to platí. No tak teraz sa už pýtam, že teraz akože čím sa tá škola previnila nejaká súkromná, že musí platiť, hej. Že už to je napríklad jedna z tých vecí, že prečo, hej. A ja neviem, povyraďovali ste fakt rôzne proste mimovládky, všetko správne, všetko správne. Len teda, prečo teda tam, ja neviem, tá nejaká obchodná spoločnosť, výrobná spoločnosť, malý živnostník alebo teda povedzme, možno teda sú vyradení, len to tam ešte nejak moc nevidím, proste nejaké tie kovoobrábacie slovenské firmy, tie prečo to majú platiť? Hej. Lebo v tomto je to celé také, že čo s tým. No, čo s tým. Zrušiť to. Zrušiť to. Už to nebudem ani naťahovať. Mám inak akože, podľa všetkého to príde dnes na radu, ja tu mám aj samotný návrh zákona na zrušenie transakčnej dane, hej. Proste fakt, sa opakujem, hovorím to isté, od prvého momentu, keď ste s tým prišli. Vtedy ste to, pamätajte si prosím aspoň ten príbeh. Prišli ste sem a každému ste to napálili, úplne že každému, hej. A potom proste každou tou ďalšou novelou, ktoré inak vo finále akoby podporujeme lebo vždy sa niekto vyradí a ten zákon robí o niečo menej zlý. Ale zopakujem to, veď ste sem prišli robiť to lepšie, hej. A robíte to fakt, robíte to, robíte to zle. No, ďakujem pekne za pozornosť.